
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL PRANEŠIMŲ, SUSIJUSIŲ SU KORUPCIJOS APRAIŠKOMIS, PATEIKIMO, PRIĖMIMO IR NAGRINĖJIMO ŠAKIŲ RAJONO SAVIVALDYBĖS ADMINISTRACIJOJE TVARKOS APRAŠO PATVIRTINIMO

2013 m. gruodžio 4 d. Nr. AT-1363
Šakiai

Vadovaudamasis Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290; 2009, Nr.159-7206) 29 straipsnio 8 dalies 2 punktu, rajono savivaldybės 2013-2014 metų korupcijos prevencijos programos įgyvendinimo priemonių planu, patvirtintu rajono savivaldybės tarybos 2013 m. rugsėjo 26 d. sprendimu Nr. T-314, rajono savivaldybės tarybos 2009 m sausio 22 d. sprendimu Nr. T-6 patvirtintų Savivaldybės administracijos nuostatų 24 punktu:
1. T v i r t i n u Pranešimų, susijusių su korupcijos apraiškomis, pateikimo, priėmimo ir nagrinėjimo Šakių rajono savivaldybės administracijoje tvarkos aprašą (pridedama).

2. P a v e d u rajono savivaldybės administracijos skyrių vedėjams su Pranešimų, susijusių su korupcijos apraiškomis, pateikimo, priėmimo ir nagrinėjimo Šakių rajono savivaldybės administracijoje tvarkos aprašu pasirašytinai supažindinti visus administracijos valstybės tarnautojus ir darbuotojus.

